《六雾堂》
宋代·谢谔

循良天惠海边头，波浪澄清宿雾收。
才把一麾来北阙，便惊六雾到南州。
日高双影亭亭并，风动孤香冉冉浮。
好作画图献当宁，御屏风上永传休。

作者简介：谢谔（1121～1194），字昌国，号艮斋，一说定斋，人称艮斋先生、桂山先生，新喻（今属江西）人。绍兴二十七年进士。历官乐安尉、吉州录事参军、知分宜县、监察御史、御史中丞、工部尚书，以提举太平兴国宫而归，皆有惠政，尝学于郭雍，传程颐之学，教弟子数百人，重躬行，有文集。